S automobilom marke Audi A6 udario je u tramvaj koji je prometovao Ilicom. Brkić je vozilom hitne pomoć prevezen u bolnicu.

Zamjenik predsjednika HDZ-a i potpredsjednik Hrvatskog sabora Milijan Brkić u četvrtak oko 18:35 sati na križanju Ilice i Medulićeve sudjelovao je u prometnoj nesreći nakon koje je vozilom Hitne pomoći prevezen u bolnicu.

Kako doznajemo od izvora u HDZ-u, Brkiću je pozlilo za volanom.

Sadržaj se nastavlja...

S automobilom marke Audi A6 udario je u tramvaj linije broj 11 koji je prometovao Ilicom. Zasad nije poznato u kakvom je Brkić stanju.

Kolima Hitne pomoći prevezen je u obližnji KBC Sestre milosrdnice na sanaciju ozljeda čija se kvalifikacija još uvijek utvrđuje, baš kao što se čeka i analiza krvi je li Brkić bio, eventualno, pod utjecajem alkohola.​

Nije mu to prvi put, 2015. godine mu je zbog srčanih problema pozlilo na Kornatima kad je nakratko ostao i bez svijesti pa je hitno prebačen u šibensku bolnicu.